พึ่งไปผ่าก้อนเนื้อที่เต้านมออกค่ะ บอกว่าแผลห้ามโดนน้ำ รอแกะวันนัดซึ่งก็คืออีกอาทิตย์นึง แล้วพยาบาลก็มาแนะนำ เราก็ดันได้ยินไม่ชัด เลยไม่แน่ใจว่าต้องล้างแผลรึเปล่า แต่ผ้าก๊อซที่ปิดแผลไว้มันมีเลือดซึมออกมา เขาใช้ไหมละลายเย็บด้วย สรุปว่าควารล้างแผลไหมคะ รบกวนขอคำแนะนำหน่อยค่ะ
สวัสดีค่ะ หากผ้าก๊อซมีเลือดซึมออกมา แนะนำควรไปล้างแผลและทำแผลใหม่ เนื่องจากเลือดที่ซึมอยู่ในผ้าก๊อซ จะเป็นแหล่งสะสมของเชื้อแบคทีเรียและเชื้อราได้ ซึ่งอาจทำให้แผลเกิดการติดเชื้อตามมาได้ค่ะ ดังนั้น จึงควรไปทำแผลใหม่ หรือหากไม่สะดวก อาจทำเองก็ได้ โดยแกะพลาสเตอร์ที่ปิดแผลและก๊อซออก ใช้น้ำยาฆ่าเชื้อ เช่น แอลกออล์ หรือโพวิโดนไอโอดีน เช็ดรอบๆ บาดแผล (ห้ามเช็ดตรงแผล) แล้วใช้สำลีสะอาดชุบน้ำเกลือสำหรับล้างแผลเช็ดตีงแผลเบาๆ ใช้ผ้าก๊อซปิดแผลไว้ แล้วอาจแปะทับด้วยผ้าสะอาดอีกชั้น หรือหากมีพลาสเตอร์สำหรับกันน้ำ ก็ให้ปิดทับผ้าก๊อซไว้ค่ะ อย่างไรก็ตาม หากแผลมีการอักเสบ บวม แดง ปวด ก็ไม่คสวรทำแผลเอง ควรไปให้แพทย์ดูแลบาดแผลให้ค่ะ